cyanic-selkie/wikianc huggingface dataset:
Мюнхенска догварька
Наслѣдкы
Од 1. октобра Германия ввела войско в Судетску, а Польща — в Чешинску область. 2. новембра подля рѣшѣня Первой вѣденьской арбитражи Мадярщина заняла южну Словакию. Чехословакия стратила понад третину територии и обывательства, около 40% промыслового потенциала и могутны военны фортификации вздовж старой нѣмецкой границѣ. В Чехословакии наростали одсередны тенденции. 7.–8. октобра 1938 пражска влада дала широку автономию Словакии и Подкарпатской Руси. Держава достала назву Чехо-Словакия, або Друга Чехо-Словацка република. Она пробыла до 14. марца 1939, коли водителѣ словацкой автономии по навщѣвѣ Берлина выгласили независимость Словацкого штату. 15. марца 1939 германска армада заняла зосталу часть Чехии, на другый день на ей територии створили Протекторат Богемия и Моравия, под владов Третього райху. Наперек своим гаранциям подля Мюнхенской догварькы, Велика Британия и Франция не выправили свои армады на оборону Чехословакии.
Анулованя
Велика Британия одволала свой подпис под Мюнхенсков догварьков 5. августа 1942, Франция — 29. септембра 1942, Италия — в року 1944. Дефинитивно Мюнхенска догварька одволана в договорѣ 11. децембра 1973, котрый подписали Чехословакия и ФРГ.
Референции
Катеґорія:Чехословакия Катеґорія:История Чехии Катеґорія:Мировы договоры
28. януар
28. януар — 28. день рока в ґреґоріаньскім календарю. До кінце рока оставать ( в переступнім роцї).
Бодруджал
Бодруджал (по ) є село на Словеньску в окресї Свідник.
Обывательство
Зложіня обывательства подля народности (2011 р.) :
Русиньскый язык за материньскый означіли 25 жытелїв (42,4%).
Памяткы
Церьков святого Миколая з року 1658 (НКП) (Список ЮНЕСКО)
Тростянець (Раховскый район)
Тростяне́ць — село в Раховском районѣ Закарпатской области Украины, до року 1947 — приселок села Квасы.
Сельска рада
Село административно входить до Квасовской сельской рады. Адрес:
Референции
Катеґорія:Населены пункты Украины Катеґорія:Населены пункты Закарпатской области
Квасы
Квасы́, до року 1946 Тисаборкут, Кваси — село в Раховском районѣ Закарпатской области Украины, сѣдлиско Квасовской сельской рады, ку котрой належать тыж села Ситный и Тростянець.
Днешность
Пансионат Горска Тиса в року 1977 по реконштрукции достав статус санатория. В року 2008 была далша модернизация, котра подняла комфортность, и днесь санаторий мать добру репутацию.
980
Референции
Катеґорія:Рокы
Нуклеовы квасы
Функция нуклеовых квасох
Нуклеовы квасы забезпечують складованя и запамятаня генетичной информации и ей наступной реализации в процесѣ биосинтеза бѣлковин. В деоксирибонуклеовом квасѣ (DNA) закодована информация, котру бунка потребуе на то, обы продуковала протеины. Иншый тип нуклеовых квасох, рибонуклеовый квас (RNA), выхосновуе ся в иншых молекуларных формах, котры беруть участь в процесѣ синтеза протеина. В том процесѣ двоита шпирала DNA служить яко стабилный взор, подля котрого з помочов розличных типох RNA ся выпродукуе протеин з высокошпецифичныма властностями.
Референции
Катеґорія:Генетика Катеґорія:Биохемия
Гендріховце
Гендріховце є село в окресї Пряшів в Пряшівскім краю на юговыходї Словеньска.
Охранця в жытѣ
Охранця в жытѣ, The Catcher in the Rye авторства Джерома Дейвида Селинджера — еден з найпопуларнѣйшых америцкых повойновых романох.
Литературный жанер — розлучованя ся з дѣтством (coming of age). В романѣ конфронтуе наивность и щирость дѣточых представ з циничностьов и фалшивостьов реалного свѣта доростлых. Протагониста романа, 16-рочный Голден Колфилд не терпить нияку фалош и крутость того свѣта, але мусить ся з нев стыкати на каждом кроку.
Што творить насправдѣ главный конфликт, як и в многых иншых повѣданях и повѣстях, принесшых Сэлинджерови статус сучасного класика, — тужба по вѣчной незналости, котра все желаннѣйша од познаня, проба продовжити дѣтство, коли давно збѣгли вшиткы календарны термины, одмѣтованя доростлости, принимаюче формы и доимливы, и драматичны, и смѣшны.
Голден Колфилд не находит сполочного языка не лем зо свѣтом доростлых, з учителями — ненавистны суть му и его колегы. Не мать ниякого интереса, ниякой животной цѣли. То го приводить наконець до шкандалного вылучѣня з приватной престижной школы, уже третьой за рядом! Находить сполочный язык лем з дѣтми, ай во властной родинѣ може ся звѣрити лем своей молодшой сестрѣ Фиби. В том критичном моментѣ му але и Фиби вычитать, же не мож лем вшитко ненавидѣти, а просить го най повѣсть, што любить, кым бы ся хотѣв стати. Тото просте звѣданя выпадать быти найтяжшым, котре достав в животѣ. Але одповѣдь на него каждый мусить собѣ дати, и то е первым логичным кроком ку тому, жебы найти свое мѣсто. И по довжом налѣганю сестры Голден Колфилд одповѣдать так:
Наконець то, што не удавало ся родичам, ани учителям, ани психологам, удавать ся Фиби, котра вертать свого брата в родину, примиреного зо свѣтом и ставшого доростлым и зодповѣдным за себе, за родину и окружѣня.
Референции
Катеґорія:Англицка литература
Блуз
Блуз (Блюз) — штіл музикы, котрый взникнув в афроамерицькій рабскій комунітї в 19. сторочу в США. Блуз є світьска музика, выходяча з реліґійных ґоспелів і шпірітуалів і є дуже овпливнена африцьков музиков автохтонных народів. На роздїл од шпірітуалів была в оріґіналнім блуз кладжена вага на соловый спів. Часто было хоснованя моделу кликаня-одповідь. Соловый голос быв пізнїше допроваджаный музичным інштрументом, барз часто ґітаров.
Слово блуз в анґлічтїнї выражать депресівный статус, што характерізує і много блузовых складб. Часто ся але обявують і складбы з веселым, фіґлярьскым ці сексуалным обсягом.
Блуз дало пряму основу джезу, реґтайму, кантрі(кантрі музику блуз в 19. сторочу лем овпливнив бо она выникла в 18. сторочу), рокенролу, року і далшым штілам западоевропской популарной музикы і овпливнило і много композіторів класічной музикы, і непряму основу про Гіпгоп, Поп мюзік.
Форма
Найчастїшов і основнов формов блуз є дванадцятьтактова все докола повторяна слючка зо слїдуючім складом:
Прикладом простого блузового допроваджаня є наслїдня поступность акордовых значок:
Рітм
Про блуз є тіпічне штиртактове членїня такту, де є але кажда четвертина дале дїлена на дванадцятины - їднать ся о тріоловый рітм з одлегченов (або цілком вышмаренов) другов дванадцятинов у каждій тріолї. Тым выникать характерістічный „колысавый рітм“, котрый годен приближыти наприклад як повторяня слабік „дуба-дуба-дуба-дуба“.
В мелодії є з облюбов выужывано сінкоп і нароком неточного фразованя, котре ся „не змістить“ до основного рітму - тым є окрем гармонічного напнутя досягнуте і рітмічне напнутя міджі допроводжанём і соловов (співнов) лінков.
Владимир Святославич
Влади́мир Святосла́вич, споминаный тыж як Владимир Красное Сонѣчко, Владимир Святый, покрещеный як Василий; *cca 956 – †15. юл 1015 — князь новгородскый (969–978), великый князь киевскый (978–1015), креститель Руси.
Томас Кун
Томас Кун, Thomas Samuel Kuhn, *18. юл 1922, Цинциннати, Огайо — †17. юн 1996, Кембридж, Массачузетс) — америцкый историк и филозоф, котрого Стенфордска филозофска енциклопедия называть едным з найвплывнѣйшых филозофох наукы XX. стороча..
Владимир Святославич
Походжѣня и приход до влады
Быв немалженскый сын князя Святослава Игоревича и Малушы, шафарькы княгынѣ Олгы. Его отець перед тым, як ся пустити до своей послѣдной войны, посадив свого немалженского, ещи малого сына Владимира в Новгородѣ Великому, куды з ним пошов пановати уйко Добрыня, старшого сына, Ярополка, посадив в Киевѣ, молодшого Олега — в Овручи, центрѣ Древлянской землѣ (969). По смерти Святослава Игоревича (972) меджи сынами настало суперѣня. Ярослав забив Олега в Овручи (977), а на то Владимир «убоявши ся утѣк за море» до Шкандинавии. Там набрав дружину з варягох, вернув ся до Новгорода, выгнав намѣстника Ярополкового и выголосив братови войну. Спочатку забив союзника Ярополкового, полоцкого князя Рогволода и силов оженив ся з його дѣвков Рогнедов. Пак пораховавши ся з Ярополком, котрого забили варягы, Владимир Святославич вокняжився в Киевѣ (978), ставши единовладным пановником Руси.
Томас Кун
Карьера
Докторат з физикы (1949, Гарвард ), працовав на Гарвардовой универзитѣ (1946–56), Калифорнийской универзитѣ (1956–64), в роках 1961–64 — ведучый проекта о жерелах истории квантовой физики, од року 1964 — на Принстонской универзитѣ, в роках 1968–70 — президент историко-научного товаришства, од року 1972 — працовник Инштитута общих проблем.
Владимир Святославич
Державотворець и креститель Руси
В наступных роках покорив Вятичох, Радимичох, бойовав з иншыма сосѣдами. По часѣ через административну реформу замѣнивши у центрах основных рускых земель племенных вождьох, котры там все усиловали ся ку автономии, намѣстниками — своима сынами и довѣреныма боярами, забеспечив териториалну едность державы. Реформовав законодарство. При Владимирѣ Святославичу Русь вступила в добу своего процвѣтаня и меджинародного признаня. В зачатку панованя быв поганом. На змѣну многочисленым култам славянскых и неславянскых божеств росказав завести пантеон з шѣстьох богох зоз громовержцьом Перуном на челѣ. Авшак поганство не гарантовало поддержку держной владѣ, зато, зваживши интересы державы, од половкы 980-х зачав ся схыляти ку християнству, служителѣ якого были вѣрныма слугами владцьох, аж наконець, в року 988 прияв христианство. По принятю христианства як штатной религии оженив ся зоз сестров византского императора Аннов. Мав 12 сынох. В России приято поважовати го за ровноапостола.
Томас Кун
Научны концепции
Найпопуларнѣйша робота Т. Куна — The structure of scientific re­volutions (Штрук­ту­ра на­уч­ных ре­во­лю­ций), 1962. Кун одмѣтуе традицийны представы о еволуцийном розвою и континуитѣ в науцѣ, ей поступне приближѣня ку абсолутной научной истинѣ. Подля Куна, научне знаня ся розвивать скоками, через научны револуции. «Научна истина» екзистуе лем в понятях даякой научной парадигмы, исторично взниклой системы поглядох. Научна револуция — то перемѣна принятых научным сполоченством объясняючых парадигм. Кажда нова парадигма е не наслѣдком попередной, але ей одмѣтаньом.
Критикы концепций Куна одзначають розмытость и недефинованость понятя парадигмы, научного сполоченства, одмѣтаня постулата о приближѣню ку истинѣ, яко цѣлѣ наукы, и др.
Владимир Святославич
Державотворець и креститель Руси
День памяти Владимира Святого — 15 юл.
979
Вмерли
Катеґорія:Рокы
Корниш
Корниш, Cornish — мѣстечко в округу Салливан, штат Ню Гемпшир, США. Мѣстечко достало назву на честь вызнамного адмирала кральовского военного морского флота Самуела Корниша.
Мѣстечко складать ся з окремых малых сел, розмежованых великыма зеленыма плохами. Подля штатистик списованя в року 2010 ту жиють 1640 особ. В мѣстечку суть три застрѣшены мосты, котры суть туристичнов атракциев, каждорочно в августѣ ту ся одбывать великый ярмарок.
Туристичны атракции
Корниш лежить на рѣцѣ Коннектикат и через ню веде найвекшый во свѣтѣ застрѣшеный мост Cornish-Windsor Covered Bridge, выставленый в року 1866. Од конця XIX. стороча мѣстечко было популарным лѣтушным мѣстом одпочивку про умѣлцьох и писательох. Ту прожив в самотарствѣ другу половку свого живота Джером Дейвид Селинджер.
978
Вмерли
Катеґорія:Рокы
29. новембер
29. новембер — 333. день рока (334. в переступнім роцї) в ґреґоріаньскім календарю. До кінце рока оставать.
29. септембер
29. септембер — 272. день рока (273. в переступнім роцї) в ґреґоріаньскім календарю. До кінце рока оставать.
977
Вмерли
Катеґорія:Рокы
Германовце
Германовце є село в окресї Пряшів в Пряшівскім краю на юговыходї Словеньска.
Ситный
Си́тный, Сітний  — село в Раховском районѣ Закарпатской области Украины, до року 1947 — приселок села Квасы.
Референции
Катеґорія:Населены пункты Украины
976
Вмерли
Катеґорія:Рокы
29. юл
29. юл — 210. день рока (211. в переступнім роцї) в ґреґоріаньскім календарю. До кінце рока оставать.
Пейч
Полога
Лежить в южной подошвѣ лѣсистых гор Мечек, в оддалѣню около 200 км на юг од Будапешта, около 50 км на запад од Дуная и около 60 км на запад од троймеджа Мадярщина–Сербия–Хорватия.
История
На том мѣстѣ быв римскый город Сопиане, Sopianae, центер провинции Южна Паннония.
Перва исторична упоминка з року 871 именуе осаду Quinque Ecclesiae 'пять церков'. Од зачатку XI. стороча входить до Мадярского кральовства. В року 1009 краль Штефан I. (1000–1038) заложив ту римокатолицке бискупство. Под днешньов назвов споминать ся од року 1235. Тота назва мать славянску етимологию од числа 5, в языку войводинскых Русинох: пейц.
В року 1367 краль Лайош І. Великый основав найстаршу Пейчску универзиту. В роках 1543–1686 Пейч быв под османсков окупациев. В року 1780 достав статус вольного кральовского города. Зачало ся копаня угля отвореным способом в горах Мечек (котре ся продовжовало до вычерпаня в зачатку XXI. стороча) и промысловый розвой. Од того часу доднесь ся захранили пивоварѣня (Péc­si Sörfőzde, 1848), виноробство (фабрика игристых вин Litt­ke, 1859), керамична фабрика Zsolnay, 1853.
Референции
Катеґорія:Населены пункты Мадярьска
Стенфордска филозофска енциклопедия
Стенфордска филозофска енциклопедия, Stanford Encyclopedia of Philosophy — интернет-енциклопедия з филозофии, отвореного приступа про читательох, проваджана Стенфордсков универзитов. Кажда статья написана и контролована експертом в предметной области, меджи котрыма професоры зоз 65 академичных инштитутох з цѣлого свѣта. Паралелно з онлайновов енциклопедиев, екзистуе традичный академичный приступ, якый хоснованый во векшинѣ енциклопедий и в академичных часописах, застачаючый якость вдякы участи фаховых авторох и добралой контролы материалох компетентнов редакчнов радов.
Енциклопедия была створена в року 1995 Едвардом Залтом як динамична публикация, обновляна регулярно, и маюча перевагу не застарѣваня сопротив папѣрьовым енциклопедиям. Штатут енциклопедии припущать ествованя конкурентных статей з едной темы, одбиваючых противорѣчивы погляды в характерной про ученых манѣрѣ.
Подля приятых критерийох, такых як индекс цитации, Стенфордска енциклопедия — найуспѣшнѣйше и авторитетне жерело з философии.
RNA
RNA, ribonucleic acids, рибонуклеовы квасы (РНК) суть биополимеры, еден з двох типох нуклеовых квасох. Другым типом е DNA.
На роздѣл од DNA, RNA в живых организмах е едноволокнова. Волокно RNA мать костру, створену з черяючых ся моносахаридных (рибозных)  и фосфоровых груп. Ку каждому моносахариду привязана една зоз четырьох основ: A, U, C, G.
Компонентами RNA суть:
Типы RNA
Рибонуклеовы квасы екзистують во веце типах, каждый з котрых мать окрему роль в процесѣ синтеза бѣлковин. Понад 80% RNA в бунцѣ чинить рибосомна rRNA, около 10% — трансферова tRNA, 5% — информачна, або матрична mRNA. Суть еще иншы типы RNA.
Референции
Катеґорія:Генетика Катеґорія:Биохемия
975
Вмерли
Катеґорія:Рокы
974
Вмерли
Катеґорія:Рокы
Биополимеры
Биополимеры, biopolymers, — высокомолекуларны природны злученины, котры суть в основѣ живых организмох.
Ку биополимерам односять ся бѣлковины, нуклеовы квасы, полисахариды и др.
Референции
Катеґорія:Биохемия
3. авґуст
3. авґуст — 215. день рока (216. в переступнім роцї) в ґреґоріаньскім календарю. До кінце рока оставать.
Академия
Академия — общество образованых люди, организоване про розвой умѣлства, наукы, литературы, музикы ци даякой иншой културной або интелектуалной сферы.
Назву академии носять тыж дакотры престижны шпециалны середны школы, напримѣр военскы або морскы, земледѣлскы або умѣлскы, бизнисовы. В сучасности понад 50 держав свѣта мають хоть лем едну академию.
Етимология
Зачаточно Ἀκαδήμεια была назва филозофской школы Платона, котру створив в року 387 до н. е., але пак тото слово зачало означовати в широком понятю едукачну инштитуцию або групу ученых.
973
Вмерли
Катеґорія:Рокы
Боріс I.
Боріс I., покрещеный на Михаила, называный тыж Святым Царём Борісом, († 907) — булгарьскый хан і князь, котрый пановав в роках 852 аж 889. За ёго панованя было державнов реліґіов учінено хрістіанство, а Булгарія славянізована.
Боріс на зачатку хотїв прияти западне хрістіанство, але в яри року 864 под напором Візанції вєдно зо своїма вельможами и цїлов родинов ся дав покрестити і прияв тітул князя и хрістіаньске мено Михаил. Під час шырїня хрістіанства в Булгарії дішло ку звадї міджі рімсков куріёв і конштантінопольскым патріархатом о тото, під чію юрісдікцію будуть булгарьскы країны припадати. В року 866 мусїв тыж перемочи одпор тых вельмож, котры повстали за то, жебы зостати при поганстві. По різных періпетіях наконець прияло ся выходне хрістіанство з Візанції и стало ся масове покрещіня Болгарів. Пробы Святой Столицї навернути Булгарію тягли ся до року 882, але не мали успіх.
В року 886 Боріс дав притулок наступникам Кирила і Мефодія, славяньскых віроучителїв, котры были выгнаны з Великоморавского княжества. Будовали ся церквы и монастырї, зачала ся славянізація.
В року 889 Боріс одышов до монастыря і зохабив князьскый столець свому сынові Володимирові (889–893). Тот але указав ся противником славянства, а ку тому іщі спробовав навернути країну зась на поганьску віру. В тім моментї засягнув Боріс, котрый вышов з монастыря, з помочов вірного му войска зосадив Володимира и ослїпив го, жебы не быв способный владнути, а на князьскый столець дав наймолодшого сына Сімеона (896–927), якый продовжив политику вітця. Боріс потім, што на булгарьскый трон сїв Сімеон, знову одышов до устраня монастыря, де року 907 умер.
Референції
Катеґорія:История Болгарии Катеґорія:Пановници
Великый Трианон
Великый Трианон, Grand Trianon — каштель в кертовом ансамблу Версайского замка. Поставленый в штилу бароко. В том каштелю 4. юна 1920 державы, што выграли Перву свѣтову войну, подписали мирный договор з Мадярщинов, котрый накреслив ей новы стѣснены границѣ и драстично ограничив ей права.
История
В року 1685 краль Луи XIV. купив од монахох село Трианон под Парижом и в роках 1670–1672 там дав выбудовати каштель, названый Порцелановый Трианон. Тот каштель простояв 15 рокы, а пак перестав радовати краля и в року 1686 быв збуряный. Каштель, поставленый на жадость краля Луи XIV. архитектором Жюлом Ардуеном-Мансаром в року 1687 на мѣстѣ бывшого Порцеланового Трианона, спорудженый под вплывом италианской архитектуры, быв зовсѣм иншого штилу, обкладеный ружовым мрамором. Занимать партерову будову, окружену внуторным двором с едного боку и садами с другых. Балустрада иде по плоскому покрытю, давнѣйше украшеному скулптурами дѣти, декоративныма вазами ай иншыма фигурами. Од зачатку каштель служив за родинный притулок самого краля Луи XIV., пак при наступных пановникох служив переважно як бываня про их высокых гостьох. Быв даколько разы реконштруованый, найвеце ся до того дали Наполеон Бонапарт и Шарл де Голл.
План и архитектура
°N, °W
При входѣ до каштеля з главного приступа (алея Трианон) отварять ся великый двор чести,  cour d'honneur, котрый ся уперать в колонаду, звану (подля тестаменту краля Луи XIV.) Перистил, яка злучать сѣверну и южну части каштеля. За колонадов з боку заднього фасада простерать ся регуларный парк. Сѣверна часть продовжена перпендикуларным крылом в паркову зону. Зо свого боку, тото крыло продовжено тыж перпендикуларным крылом, званым Трианонон-су-Буа, де в року 1963 президент Шарл де Голл умѣстив свою резиденцию.
Грабков
Грабков є село в окресї Пряшів в Пряшівскім краю на юговыходї Словеньска.
Ракошино
Ра́кошино, Beregrákos,  Rákošín — село в Мукачовском районѣ Закарпатской области Украины.
Полога
Лежить на правому березѣ рѣкы Латорицѣ на автомагистрали Ужгород – Мукачово за 9 км од районного центра.
История
Перва документална упоминка о селѣ на запад од Мукачова, названом Rakus (Ракуш), датована роком 1332. Назва походить од едного рамена рѣкы Латориця, а подля Легоцкого, людовы переказы споминають, же в том мѣстѣ рѣкы бивно ся трафляли ракы.
В року 1910 зоз 2726 обывательох села Beregrákos были 1538 Мадяре, 1043 Русины и 139 Нѣмцѣ. До Трианона село належало ку Латорицкому округу (Latorcai járás) жупы Берег.
В року 1911 отворила ся «людова библиотека», котра мала 150 книг. 22. марца 1919 в селѣ установила ся совѣтска влада, котра ся передержала 39 днѣ, зачим село окуповало румынске контрареволучне войско, а в маю передало го чехословацкой владѣ, подля Трианонского договора.
В року 1930 зоз 3167 обывательох Rákošín-a были 1499 Мадяре, 1332 Русины, 292 Евреи, 21 Чехы и Словаци, 8 Нѣмцѣ, 15 — чужоземцѣ. Державны уряды: нотарскый, поштовый, жандарскый. Школы: чешска (4 класы), русинска (3 класы), реформатска мадярска (2 класы), грекокатолицка (1 класа).
26. октобра 1944 Червена армада выслободила село од мадярской окупации, але не передала го чехословацкой владѣ, а установила совѣтску военску администрацию. 17. новембра 1944 обывателѣ села выказали свою дяку «возъеднати ся з матерьов Совѣтсков Украинов» и выбрали Дмитра Ковача и Петра Варгу за посланцьох на зъѣзд народных комитетох Закарпатской Украины до Мукачова. До року 1969 в селѣ збудовали 1252 бывалны домы, з них 530 з помочов державы, новый клуб на 300 мѣст, стадион на 2000 мѣст, дом служеб; отворены двѣ середнѣ, три восямрочны, три зачаточны школы и школа з интернатом, шѣсть библиотек з фондом 33 тысячѣ книжок; болниця на 50 постелей, амбуланты, аптека, дѣточа конзултация, де затруднены довъедна 53 працовници здоровництва, котры первый раз в истории дали можность обывателям села бесплатно ся лѣчити. 24 родаци села упали геройсков смертьов в рокы Другой свѣтовой войны, их память сокотить монумент в центрѣ села.
Референции
Катеґорія:Населены пункты Украины
972
Вмерли
Катеґорія:Рокы
3. апріль
3. апріл — 93. день рока (94. в переступнім роцї) в ґреґоріаньскім календарю. До кінце рока оставать.
971
Вмерли
Катеґорія:Рокы
Боґота
Боґота є головне і найвекше місто Колумбії. Має приближно 6 800 000 жытелїв (дата з року 2003) і є так 5. найлюднатїшым містом Америкы. Місто ся находить в горах Анды (творять выходну граніцю міста) в вышцї згруба 2 600 м н. н. В 90. роках было знаме высоков міров злочіности, але про великы інвестіції до безпечности ся сітуація злїпшыла. Ёго центрум творять як історічны будовы, так і модерны офісовы мракодрапы і вызначны многотоковы дорогы з естакадами.
Референции
Катеґорія:Населены пункты Колумбии Катеґорія:Головны міста
970
Вмерли
Катеґорія:Рокы
Протагониста
Протагониста — первый из трьох основных интерпретох в старовѣкому грецкому театрѣ, кому припадала найтяжа роль в спектаклу, якый даколи быв и за режисера. В сучасности так называють головну поставу, — героя в умѣлецком дѣлѣ, противопокладеного антагонистови. Протагониста подавать позерачови думку драматурга.
Референции
Катеґорія:Литературны термины
3. децембер
3. децембер — 337. день рока (338. в переступнім роцї) в ґреґоріаньскім календарю. До кінце рока оставать.
Хмелёв
Хмелёв є село в окресї Пряшів в Пряшівскім краю на юговыходї Словеньска.
Иван Ковач (правник)
Иван Ковач, *2. юн 1912, Зарѣча (Alsókaraszló), жупа Угоча, Мадярске кральовство (днесь Украина) – †2. новембер 2002,  Кошицѣ, Словакия — русинскый правник, политик, педагог.
Предвойнова доба
Абсолвовав русску реалну гимназию в Мукачовѣ (1930), пак учив ся на правничой, филологичной и богословской факултах Карловой универзиты в Празѣ, универзитах в Познани, Пейчу и Будапештѣ. В штудентскых роках быв предсѣдником «Центрального Союза подкарпаторусских студентов» в Празѣ, членом проводу «Союза русской молодежи Карпатской Руси». В серединѣ 1930-х редаговав и выдавав новинку «Нашъ Карпаторусскій голосъ». В часѣ чехословацкой кризы 1938 быв членом «Центральной Русской Народной Рады» (ЦРНР) в Ужгородѣ, выступовав за право Подкарпатской Руси на автономию, но и за цѣлостность и независимость Чехословакии. В первой автономной владѣ Подкарпатской Руси достав уряд секретаря министра Стефана Фенцика.
В часѣ войны
Роспад Чехословакии и занятя Подкарпатской Руси мадярскым войском были про И. Ковача особнов трагедиов. Мадярска влада го квалификовала як политично несполягливого, а дала го под полицийный дозор. По нападѣ Нацистичной Германии на СССР и вступѣ до бойох мадярского войска быв интернованый и посланый до працовного табора. Погыбель 1. ай 2. мадярской армады в Сталинградской битцѣ заставили владу выголосити тоталну мобилизацию, при котрой брали до войска ай несполягливых. В яри 1943 быв посланый на фронт ай И. Ковач. В року 1944 организовав дезертерство групы воякох русинской народности, быв прозрадженый и грозила му кара смерти. Живот му захранив лем скорый прорыв совѣтского войска на мадярску територию по наглом выходѣ Румынии з войны. Од септембра 1944 наступив товмачом при штабѣ 2. Украинского фронту, а з ним дошов до Вѣдня. В януарѣ 1945 дочасна мадярска влада при згодѣ Союзницкой контролной комисии про Мадярщину под предсѣдництвом маршала Ворошилова выйменовала го за мандатора Червеного креста про репатриацию мадярскых подданых з нѣмецкых концентрачных лагрох в Пражской мисии Червеного креста. По войнѣ оптовав про чехословацке подданство и зостав в Празѣ.
Сучасность
По выслободжѣню преподавав русскый язык на универзитѣ Павла Йозефа Шафарика в Кошицях, за 25 рокы быв на челѣ тамошного «Русского клуба», быв организатором каждорочных пушкинскых фестивалох поезии. В 1960-х остро полемизовав зоз пряшовскыма украинизаторами Русинох. Написав споминкы «О днях былых», але в комунистичной добѣ не мож было их публиковати, та были прешмугльованы до США ай уложены во фондѣ «Всероссийской Мемуарной Библиотеки» А. Солженицына. Умер в Кошицях, Словакия, 2. новембра 2002.
Референции
Катеґорія:Педаґоґы Катеґорія:Русиньскы правници Катеґорія:Русиньскы політіци
Америчане
Америчане, америцкый народ, обывателѣ США, потомкы розличных, переважно европскых, популаций. В формованю америцкого народа брали участь представителе негроидной и америцкой расы.
Етнична история
Характерным про етничну историю Америчанох была расова и етнична многотварность. Зачаточно переважали тоты, што походили з Англии и ей заморскых територий. Тото установило ведучу роль англицкого языка и културы в америцкых колониях, а пак в США. Англицкы традиции достали в Америцѣ самобытне розвитя и подлягли культурному вплыву привандровалцьох од иншых народох Европы, а тыж Индианох и Афричанох, ку чему приспѣвали и мѣшаны манжелства.
Имиграция и сполоченство днесь
В згодѣ зоз теперѣшныма имиграчныма законами и потребами научно-техничного прогреса предностне право на приход до США, окрем сородникох америцкых горожанох, достали учены, шпециалисты и подобны квалификованы имигранты. Прудко выростла имиграция з Азии. Многы имигранты захранили двоиту етничну свѣдомость. Найменше асимилованы Мексичане. Про них е характерна многодѣтна родина, иншак про Америчанох — 1-2-дѣтна. Легализованы суть еднополы манжелства.
Мексичанох в сучасности е 31,8 милиона (лем легалных).
Референции
Катеґорія:Народы і етніка
3. новембер
3. новембер — 307. день рока (308. в переступнім роцї) в ґреґоріаньскім календарю. До кінце рока оставать.
Бразілія
Бразілія (Brasil, офіціалнов назвов Бразільска федератівна републіка, República Federativa do Brasil) — федеравітна републіка, найвекшый і найлюднатїшый штат Южной Америкы. На севері сусїдить з Французьсков Ґваянов, Сурінамом, Ґваянов, Венезуелов і Колумбіов, на западї з Перу, Болівіов і Параґваём, на югу з Арґентінов і Уруґваём.
Катеґорія:Южна Америка Катеґорія:Країны
Франсуа Олланд
Франсуа Жерар Жорж Ніколя Оланд ( François Gérard Georges Nicolas Hollande; родив ся 12. авґуста 1959, Руан) — французськый політик. Презідент Франції (15. мая 2012 — 14. мая 2017 рокув).
Катеґорія:Презіденты Франції
968
Вмерли
Катеґорія:Рокы
Пуриновы основы
Пуриновы основы, purine bases, або пурины — органичны гетероцикличны злученины, дериваты пурина. Формують ся из аминоквасох. Входять в зложѣня нуклеотидох, нуклеовых квасох, многых коензимох, а тыж екзистують во вольном станѣ. Меджи найвеце росширеныма пуриновыма основами суть аденин и гуанин.
В стравѣ пурины найвецей суть в печунцѣ и покрутках.
Референции
Катеґорія:Биохемия
3. октобер
3. октобер — 276. день рока (277. в переступнім роцї) в ґреґоріаньскім календарю. До кінце рока оставать.
Аденин
Аденин, adenine — една з четырьох основ в молекулѣ DNA (три иншы суть: цитозин, гуанин и тимин). В молекулѣ DNA аденин, умѣщеный на едном завитѣ шпиралы творить хемичну вязь зоз тиамином, умѣщеным на опозитном завитѣ шпиралы. Послѣдовность четырьох основ творить генетичный код бункы. Една форма аденина, звана аденозина трифосфат (ATP) служить за складовню енергии и выхосновуе ся на енергетичны потребы про многы хемичны реакции вдну бункы.
Аденин в минулости называв ся витамин B4.
Формула: C5H5N5.
Иншак ся называть 6-аминопурин. Е найвеце росширена в природѣ пуринова основа, входить до вшиткых живых организмох в нуклеовых квасох, адезинофосфорных квасох, дакотрых ензимох.
Референции
Катеґорія:Биохемия Катеґорія:Генетика
Хмелёвец
Хмелёвец є село в окресї Пряшів в Пряшівскім краю на юговыходї Словеньска.
Ульяновск
Днешность
Основны конарѣ промысла — машинарство и металообробка (промысловый комплекс про авиацию; ПО «АвтоУАЗ»; выроба тяжкых и уникатных стройох, моторох, радиоелектроникы и електротехникы, гидроаппаратуры и др). Иншы конарѣ: хемична фабрика, скоряно-обувный комбинат, трикотажна фабрика, продукция ставебных материалох, енергетика.
Референции
Катеґорія:Населены пункты России
Брусел
Брусел (Brussel, Bruxelles, Brüssel) — є головне місто Белґії. Є резіденціёв NATO і дакотрых інштітуції Европской унії, і прото бывать неофіціално означованый як „головне місто Европы". Брусел є тыж головным містом Вламска і Французкого сполоченьства Белґії.
Катеґорія:Міста Белґії Катеґорія:Головны міста Катеґорія:Міста Европы
966
Вмерли
Катеґорія:Рокы
3. септембер
3. септембер — 246. день рока (247. в переступнім роцї) в ґреґоріаньскім календарю. До кінце рока оставать.
965
Вмерли
Катеґорія:Рокы
Драматург
Драматург, dramaturge,  завлит — литератор, наятый конкретнов компаниев або театром; литературный радник в театрѣ, филмовой компании, котрый редагуе и адаптуе тексты, складуе програмы и репертуар, контактуе в тых вопросах з актерами и вонкашныма организациями.
Не кажда драма, написана писательом (драматиком) е вгодна про инсценацию без адаптации. Дакотры просто суть написаны як литература про читаня, а зовсѣм не надають ся на сцену, напримѣр, трагедия Фауст од Гете. Зато е професия драматурга выглядована и жадный театер не обыйде ся без него.
Референции
Катеґорія:Професії Катеґорія:Драматургы Катеґорія:Музичны фахы
Будга Ґаутама
Будга, властным іменом Сіддгартга Ґаутама (приближно 564/3 п.н.е. Капілавасту – одповідно леґенды вмер 13. октобра 484/3 п.н.е. Кушінаґара, тай одповідно тгеравадовой традіції жыв в роках 623–543 п.н.е.) є закладателём будгізму.
Хміняні
Хміняні є село в окресї Пряшів в Пряшівскім краю на юговыходї Словеньска.
Дезидерий Миллый
Професор Дезидерий Миллый,  Dezider Milly, * 7 август 1906, Кыйов – † 1. септембер 1971, Братислава) — русинскый и словацкый малярь, график и педагог, сполоченскый и културный дѣятель серед Русинох Словакии.
Биография
Походив з родины грекокатолицкого духовника. По закончѣню гимназии в Левочи (1917–1922) абсолвовав грекокатолицку русинску учительску семинарию в Пряшовѣ (1922–1926), а в роках 1926–1933 выштудовав малярство на Умѣлецко-промысловой школѣ в Празѣ (UPŠ, днесь Высока школа умѣлецко-промыслова, VŠUP) у професорох Йозефа Шуссера и Арношта Гофбауера. По штудиях одслужив военчину и вернув ся до родного края, де учительовав в закладной школѣ в Орловѣ (1935–1943), а в року 1943 перешов до Пряшова, де быв професором креслѣня на учительской семинарии.
Од року 1946 до конця живота жив и творив в Братиславѣ. Быв педагогом на Педагогичной факултѣ Универзиты Коменского, на Словацкой высшой школѣ техничной (SVŠT, днесь Словацка технична универзита, STU), а од року 1949 професором на Высшой школѣ вытварного умѣня (VŠVU), на катедрѣ общого и пейзажного малярства. В року 1952 быв ректором той инштитуции.
По смерти умѣлця, в року 1983 во Свиднику отворили галерею Д. Миллого. В експозиции той галерии указаный вывой людового и фахового вытварництва Русинох и Украинцьох од XV. стороча доднесь, а она творить часть фонду Словацкого народного музея (SNM) – Музея украинской културы (MUK) во Свиднику.
Творба
Ещи в часѣ штудий в Празѣ спознав ся з наданыма словацкыма умѣлцями, што ся там учили, з нима створив групу Generácia 1909, котра ся записала до истории вытварного умѣня. В року 1941 навязав тѣсны контакты з умѣлецкым простором Братиславы, быв приятый за члена Сполку словацкых умѣлцьох.
Д. Миллый выступовав в розличных техниках: олѣйомальба, акварел, пастел, темпера, комбинованы техникы. Вызнамный подѣл в его творбѣ мать кресба, графика и книжна илустрация.
При пестрости и богатости тем и техник про его творбу суть характерны майстровске указаня сельского челядника з проникнутьом до внуторной чутьовой атмосферы, поетичность и баладичность. Майстер створив свой властный штил, котрый доднесь очаровуе свойов оригиналностьов.
Референции
Катеґорія:Русиньскы малярї Катеґорія:Русиньскы педаґоґы
Гончаров, Иван Александрович
Ива́н Алекса́ндрович Гончаро́в, *18. юн (6. юн Юл. кал.) 1812, Симбирск, Российска империя – †27. септембер (15. септ. Юл. кал.) 1891, Санкт-Петербург, Российска империя — русскый писатель и литературный критик, дописный член Петербургской академии наук в секции русского языка и словесности (1860), повный штатный радник. Автор высоко оцѣненых романох, котры змальовують социалны перемѣны в России и обсягують найвеце живы и затямливы поставы в русской литературѣ.
Биография
Гончаров походив з богатой купецкой фамилии и, закончивши Московску универзиту в року 1834, майже 30 рокы служив як урядник раз на Министерствѣ финанций, а пак на Министерствѣ цензуры. Лем една необычайна подѣя была в его спокойном животѣ — плавба доокола свѣта в рокох 1852–1855, в котрой мав функцию секретаря русского адмирала.
Фрегат Паллада
В той выправѣ под проводом адмирала Путятина плавали через Англию, довкола Африкы, навщѣвили Китай, Японию. Во фебруарѣ 1855 вернув ся до Петербурга сухопутным путьом, через Сибирию. Доймы вандровника склали ся на циклус записок Фрегат Паллада, публикованых в часописах (1855–57); окреме выданя 1858. В них з великым писательскым майстерством змальовав природу, психологию, способ живота и звычаи народох Европы и Азии, приход капитализма до патриархалного свѣта Востока.
Три романы
Найвекшым дѣлом Гончарова суть три романы. Первый з них, Обычайна история («Обыкновенная история», 1847), похваленый вплывным критиком Виссарионом Белинскым, зробив автора нараз познатым писательом. Другый, Обломов (1859), поважованый за еден з найважнѣйшых русскых романох, указуе контраст меджи аристократичным и капиталистичным станами в России и несхвално малюе способ живота, закладеный на панщинѣ. Его протагониста, Обломов, щедрый, але вагавый молодый дворянин, од котрого одыйде люблена жена ку его енергичному, прагматичному цимборови. Роман ся указуе триумфом характеризации. Од его назвы походить русскый термин обломовщина, што означать заосталость, инертность и безперспективность российского сполоченства XIX. стороча. И третий роман, Зарва («Обрыв», 1869), прекрасный, але уступать ся Обломову. Во вшиткых трьох легковажному снийкарьови протистоить ефективный дѣлаш, а тот контраст указуе социалну ситуацию в России добы ростучого капитализма, котрому тяжко сполужити з аристократичныма традициями.
Литературна критика, мала проза
В послѣдных роках живота, лишивши службу и выйшовши на пензию, Гончаров написав начеркы Слугы минулого, Нещастна доля («Слуги старого века», «Превратность судьбы»), повѣданя Писательскы вечуркы («Литературный вечер»), критичны статьи. В найлѣпшой з них — Самы грызоты («Мильон терзаний», 1872), котра засвѣдчила блискачый талент Гончарова як литературного критика, дана тонка оцѣнка обсягу и умѣлецкой своефайтовости комедии Александра Грибоедова «Горе от ума» и ей сценичного поданя. Окреме интересны критичны запискы Гончарова о своей властной творбѣ. Литературно-критичны статьи Грибоедова обсягують глубоке обгрунтованя принципох критичного реализма.
Референции
Катеґорія:Писателї Катеґорія:Русскоязычны писателе Катеґорія:Російскы писателї Катеґорія:Вандрописателе
Будгізм
Будгізм є реліґійно-філозофічна сістема, котрой базу створив Ґаутама Будга правдоподобно в 5. сторочу п.н.е. в северовыходнїй Індії. Є то єдна з найросшыренїшых світовых реліґій, котру признавать приближно 230 - 500 міліонів людей.
Бронзова доба
Бронзова доба — исторична епоха старовѣку, про котру характерне доминантне хоснованя бронзу — злятины мѣди и цину про выробу важных потреб (бронз ростопили и лляли до дводѣлных форем).
Новоты брозовой добы
В бронзовой добѣ появило ся кочове скотарство и орошоване земледѣлство, писмо, рабовластницкый уклад. Дале ся вызначуе скоршов социалнов диференциациев як в попередных епохах: розвой штатох на Середньом Выходѣ, або взник князьовской верствы в середньой Европѣ.
Референции
Катеґорія:Бронзова доба
3. юл
3. юл — 184. день рока (185. в переступнім роцї) в ґреґоріаньскім календарю. До кінце рока оставать.
Хміньянска Нова Вес
Хміньянска Нова Вес є село в окресї Пряшів в Пряшівскім краю на юговыходї Словеньска.
964
Вмерли
Катеґорія:Рокы
Брітаньска імперія
Референции
Катеґорія:Середновік Катеґорія:Бывшы штаты Катеґорія:Нововік
963
Вмерли
Катеґорія:Рокы
Буенос Аірес
Буенос Аірес є головне місто Арґентины. Ёго розлога чінить 202 км2, жыє в нім 3 034 161 жытелїв (2008).
Хміньянске Якубовані
Хміньянске Якубовані є село в окресї Пряшів в Пряшівскім краю на юговыходї Словеньска.
3. юн
3. юн — 154. день рока (155. в переступнім роцї) в ґреґоріаньскім календарю. До кінце рока оставать.
962
Референции
Катеґорія:Рокы
961
Вмерли
Катеґорія:Рокы
3. януар
3. януар — 3. день рока в ґреґоріаньскім календарю. До кінце рока оставать ( в переступнім роцї).
960
Вмерли
Катеґорія:Рокы
30. авґуст
30. авґуст — 242. день рока (243. в переступнім роцї) в ґреґоріаньскім календарю. До кінце рока оставать.
Трагедия
Траге́дия,   τραγωδία,  tragoedia — драматичный жанер, закладеный на остром конфликтѣ через неможность реализации жадань протагонистох. Конфликт в трагедии мать глубокый филозофичный обсяг, духовный, моралный, социалный, политичный вызнам, споеный зоз острыма тяжкыма трапѣнями протагонисты, котрый ся наражуе на непоборны перепоны и програвать.
Трагедия ся вывинула в старовѣкой Греции, де была споена зоз ритуалами, в сценичных представлѣнях ся поуживали маскы и иншы строгы правила жанра, котры з ходом часу одмерли. Найвызнамнѣйшы авторы трагедий з того часу были Есхил, Софокл и Еврипид, в нововѣку Шекспир.
Референции
Катеґорія:Драма Катеґорія:Литературны термины Катеґорія:Литературны жанры
Янов (окрес Пряшів)
Янов є село в окресї Пряшів в Пряшівскім краю на юговыходї Словеньска.
Референції
Катеґорія:Населены пункты подля алфавиту Катеґорія:Населены пункты Словакии
Яновік
Яновік є село в окресї Пряшів в Пряшівскім краю на юговыходї Словеньска.
959
Вмерли
Катеґорія:Рокы
Гуанин
Формула: C5H5N5O.
Иншак ся называть 2-амино-6-оксипурин.
Етимология назвы
Первый раз оддѣлив гуанин в року 1844 нѣмецкый хемик Юлиус Бодо Унгер зоз потячых екскрементох, познатых яко гуано, з котрых ся выробляли гноива. В року 1846 он запропоновав назву гуанин, котра указовала на тот факт.
Референции
Катеґорія:Биохемия Катеґорія:Генетика
958
Вмерли
Катеґорія:Рокы
30. апріль
30. апріл — 120. день рока (121. в переступнім роцї) в ґреґоріаньскім календарю. До кінце рока оставать.
Гуано
Гуа́но, guano (з языка Кечуа) — ложиска высохлых потячок од морскых птахох, вартостне азотове и фосфорне гноиво. В сучасности ся понятя гуана росширило о екскременты тулени и мышперхачи.
Економичный хосен
Зачаточно, од середины 19. ст., гуано добывали на островах и берегах Перу, експортовали до Европы як органичне гноиво. В 21. ст. зачали зберати и продавати потячкы од мышперхачи, котры жиють в яскынях: тото е найякостнѣйше гноиво, котре мож достати в сучасности. Гуано не лем живить ростлины, але и хранить их од хворот, понеже е активным природным фунгицидом.
Капушані
Капушані є село в окресї Пряшів в Пряшівскім краю на юговыходї Словеньска.
957
Вмерли
Катеґорія:Рокы
Александер Флеминг
Александер Флеминг, Sir Alexander Fleming, *6. август 1881, фарма Лохфилд коло Дарвела в  Шкоции – †11. марец 1955, Лондон, Велика Британия — британскый бактериолог и дохтор, найвецей познатый як объявитель пеницилину.
Его роботу продовжили Говард Флори и Ернст Борис Чейн, а в року 1945 довъедна трьоме были вызнаменаны як Нобеловы лавреаты з физиологии и медицины.
Биография
Александер Флеминг походив з родины фармера, де быв семый дѣтвак з восьмерох (третий зоз штырьох дѣти од другой жены фармера). Сельскый живот в Шкоции заострив его дар техничной вынаходливости и быстрое око. По закончѣню мѣстных школ, в року 1895, одышов до Лондону, ку свому старшому братови Томасу, котрый там працовав як окулиста. Спочатку штудовав на политехницѣ и служив яко шпедитор. Але в року 1901, коли достав пѣнязьне наслѣдство од стрыя, послухав брата Томаса и тоты грошѣ инвестовав до штудий медицины. Абсолвовав медицинску школу при Шпиталю Св. Марии и зыскав диплому MBBS бакаларя медицины и хирургии з одзнаков (1901–1906). Быв добровольцем шкотского лондонского регимента и членом стрѣлецкого клуба шпиталя, а так капитан клуба, жебы го утримати, понукнув му мѣсто асистента в шпитальской бактериологичной лаборатории Алмрота Райта, котра ся занимала вакцинами ай имунологиев. В року 1908 Александер Флеминг зыскав ступень BSc бакаларя наук з бактериологии зо златов медалиов и зостав за преподавателя на той медицинской школѣ до року 1914. В роках 1914–1918 служив як войсковый медик. В роках 1918–1954 вернув ся в лабораторию Шпиталю Св. Марии, од року 1946 ей директор, од року 1928 професор, в роках 1948–1955 тыж професор Лондонской универзиты, в роках 1951–1954 тыж ректор Единбургской универзиты.
Референции
Катеґорія:Нобеловы лавреаты з физиологии и медицины Катеґорія:Медици
Павел Стефановскый
Биография
Уродив ся 3. марца 1932 в Бѣлянцѣ при Горлицях. В року 1947 в акции Висла з цѣлов родинов быв депортованый до околици Вроцлава. В року 1952 закончив школу механизации земледѣлства, зыскавши фах електромонтера. Быв поволаный до войска на шорову службу, там выштудовав офицерску школу и зыскав шаржу подпоручника. В року 1959 вернув ся на Лемковину, де заложив успѣшны фолклорны колективы в Бѣлянцѣ, Команчи и Туринску ай включив ся и до политичной чинности як активиста Лемковской секции УСКТ (Українське суспільно-культурне товариство ), единой в том часѣ организации, де Лемкы могли были выступати як етнична ентита.
Через цѣлый живот активно ся занимав захранѣньом лемковской културы и выдобытьом достойного сполоченского статуса про Лемкох. Позрѣня П. Стефановского на етничну належность Лемкох перейшли еволуциев через рокы: в 1950-х роках быв пересвѣдченый, же суть окремѣшным народом, в 1970-х пристав на официалну партийно-штатну позицию, же Лемкы мають быти поважованы за часть украинской културы, од зачатку 1990-х быв той думкы, же суть частьов окремого русинского народу.
Павел Стефановскый умер 31. марца 2021 во Варшавѣ, на 90. року живота. Стало ся то в переддень списованя обывательства, а в приготовной усвѣдомлюючой кампании быв сопоставляный з иншым великым лемковскым политиком — Ярославом Качмарчиком.
Политично-сполоченска чинность
Павел Стефановскый знав робити политику и нигда ся не бояв политичных акций. Еднов з такых, ещи в Зеленой Гурѣ организовав Дочасный сполоченско-просвѣтный комитет Русинох- Лемкох (Tymczasowy komitet społeczno-oświatowy Rusinów-Lemków), котрый ородовав у польскых и совѣтскых верхностей, жебы не плетли Лемкох з Украинцями а вызнали их окремѣшность. За таку дерзость быв выказаный з комунистичной партии и з Лемковской секции УСКТ. В року 1972 удало ся му вернути ся до организации и стати на челѣ Горлицкого оддѣлѣня. Ещи в року 1957 зачав ся од влады домагати политичного засуджѣня Акции Висла и направлѣня маетковых шкод, котры были починены выселеным Лемкам. В року 1989 створив про то Громадянскій Круг Лемків в Польщы «Господар», котрый в року 1991 перетворив на политичну партию Русинскій Демократичный Круг Лемків; писав соткы петиций, оскаржѣнь, воззвань и деклараций до польскых верхностей. В року 2003, незадоволеный рѣшѣнями польской влады, подав правоту до Европского Суду в правах чоловѣка в Страсбургу.
Литературна творба
Павел Стефановскый — еден з найвызначнѣйшых сучасных лемковскых писательох и поетох. Зачав публиковати в 1950-х роках, найпервѣ в украинском тыжденнику Наше слово, переважно на «Лемківскій Сторінці». Часто хосновав псевдонимы, напримѣр, «Павел Компір». В 1960 р. в печатни Лемко-Союза выдав драму Любов неволю ламе. Од 1980-х рокох публиковав авторскы зберкы поезий:
Референції
Катеґорія:Русиньскы поеты Катеґорія:Русиньскы умелцї Катеґорія:Русиньскы писателї
Интермедия (сценка)
Интермедия, од inter medius  посеред дачого суцый) — комична сценка, або окремы музичны хореографичны выступы, граны меджи актами пьесы.
История
Интермедия взникла в середновѣчном театрѣ: меджи дѣями драмы духовного або историчного обсягу грали комичны сценкы, часто импровизованы. В Италии XVI. стороча интермедии меджи актами трагедий и комедий, мали характер галантно-пасторалных сценок. Широко практиковали интермедии в комедии дел арте во французском театрѣ у Мольера. В Англии интермедия называла ся «интерлудия», в Португалии — «интремиш».
В Италии и Мадярском кральовствѣ была в ужитку назва «интермеццо», але в сучасности тота назва означать лем музичну павзу меджи актами пьесы.
Референции
Катеґорія:Драма Катеґорія:Литературны термины
Интерлудия
Интерлудия, або интермедия, лат. interludium од inter  меджи и ludus  игра — невелика музична композиция або переходна часть, выконавана меджи двома основныма частями музичного дѣла — меджи актами оперы або драмы, меджи строфами хорала (импровизация на органах), меджи частями инштрументалного цикла (сонаты, суиты).
Референции
Катеґорія:Музична терминология
Драматик
Драматик, од грец. δραμα drama: дѣя, сценичне дѣло — писатель, котрый творить в драматичных литературных жанрах (драма, трагедия, комедия, трагикомедия, водевил, мистерия, интермедия, драматична поема), котры суть намѣрены на театралну инсценацию, або на читаня.
Драматик як писатель мусить мати литературный дар, але тыж и знати театралну шпецифику, зато часто вызнамны драматици (Шекспир, Мольер, Котляревскый) не лем писали сценичны дѣла, але и выступовали в них на сценѣ як актеры.
Не кажда драма, написана драматиком е вгодна про инсценацию без адаптации. Дакотры просто суть написаны як литература про читаня, а зовсѣм не надають ся на сцену, напримѣр, трагедия Фауст од Гете. В сучасности инсценация литературного твору роблять люде окремой професии — драматургы (инсценаторы), бо то потребуе зовсѣм иншой квалификации, а так суть они способны инсценовати и прозу.
Референции
Катеґорія:Драматици Катеґорія:Професії
Вроцлав
Вроцлав, Wrocław,  Vratislav,  Breslau — город на рѣцѣ Одра на югозападѣ Польщи, на новоодзысканых землях, административный центер воеводства Долна Шлезия, четвертый найвекшый подля обывательства город штату.
Полога
Лежить на Шлезской низинѣ, на рѣцѣ Одра и ей притоках, в одстояню 80 км од чешской и 150 км од нѣмецкой границѣ. Великый транспортный узел: 9 конари желѣзниць, желѣзничный дворець, автоштация, меджинародне летиско Миколая Коперника, рѣчный пристав.
Обывательство
Вроцлав — четвертый найвекшый город Польщи, по Варшавѣ, Краковѣ и Лодзи. Але официалны статистичны числа обывательства не беруть на увагу людей, котры ту жиють без приголошѣня, меджи тыма найвекшы групы то штуденты и чужоземцѣ. Подля непрямых вырахункох, напримѣр через спотребованя обывателями воды, а тыж даных полиции, Вроцлав неофициално мать милион обывательох.